Maladeta

Maladeta (varasem nimi Maladetta) on 3312 m kõrge mägi Euroopas. Asub Püreneede keskosas peamiselt Hispaania alal (Aragónis ja Kataloonias) ning selle järgi on saanud nime Maladeta mäemassiiv.

Massiivi kõrgus on kuni 3404 meetrit (Aneto tipp) ja sellisena on ta Püreneede kõrgeim osa. Varem peeti Maladetat massiivi kõrgeimaks tipuks ja nii oli selle järgi nimetatud kogu mäemassiiv. Esimesel tipputõusul 28. septembril 1817 tuvastasid aga Jean Jacques Friedrich Wilhelm Parrot ja Pierre Barrauga, et seni Maladeta varju jäänud Aneto on veel kõrgem.

Varem olid püüdnud tippu tõusta ka Louis Ramond de Carbonnières 1787. aastal, Ferrieres 1801. aastal ja Louis Cordier 1802. aastal.

Maladeta lõunanõlvadelt saab alguse mitu Ebro vasakpoolset lisajõge ning põhjanõlvult lähtub Garonne.

Kategooria:Hispaania mäed
Kategooria:Prantsusmaa mäed